เมื่อวานเวลาประมาณ1ทุ่มเศษ หลานชายอายุประมาณ7-8ขวบ โดนมีดบาดที่มือแต่ไม่ลึก เลือดออกเยอะและนานพอสมควรประมาณ2-3นาทีเลือดก็ยังไหลออกมาไม่ลดลง หนูก็ทำแผลให้ตามปกติโดยการใช้น้ำเกลือทำความสะอาดแผลจากนั้นก็ใส่เบตาดีนแล้วติดพลาสเตอร์ หลังจากนั้นประมาณ1ชั่วโมง หลานไปอาบน้ำแล้วพลาสเตอร์หลุดหนูก็ดูที่มือก็ไม่มีอะไรผิดปกติ ไม่มีเลือดซึม แต่พอผ่านไปไม่กี่นาทีอยู่ๆเลือดก็ออกมาอีกและยังออกเยอะเหมือนพึ่งโดนมีดบาดมาทั้งๆที่ยังไม่ได้ทำอะไร แล้วหนูก็ทำแผลให้เหมือนเดิม อยากทราบว่าหลานจะมีโอกาสเป็นโรคฮีโมฟีเลีย/โรคเลือดไหลไม่หยุดรึเปล่า
สวัสดีค่ะ เลือดไหลที่ผิดปกติคือ-มีเลือดออกมากไม่สมเหตุสมผลกับสาเหตุ เช่น เดินไปชนขอบโต๊ะไม่แรง แต่กลับมีรอยช้ำขนาดใหญ่ ถูกมีดบาดเป็นแผลเล็ก ๆ แต่กลับมีเลือดออกมาก หรืออยู่ๆก็มีเลือดออกเองโดยไม่มีสาเหตุใดๆ เช่นมีเยื่อบุตาแดง มีจ้ำเลือดตามผิวหนัง-พอเลือดออกมาแล้ว ใช้การกดเอาไว้เกิน 15 นาทีก็ยังไม่หยุด-เลือดออกในตำแหน่งที่พบไม่บ่อย เช่น เลือดออกในข้อต่อต่างๆ เลือดออกในอวัยวะภายในหากเป็นเลือดออกที่เข้าข่ายกรณีใดกรณีหนึ่งที่กล่าวมา แนะนำพบแพทย์เพื่อตรวจค่าเลือดเพิ่มเติมว่ามีความผิดปกติหรือไม่จากเหตุการณ์ที่กล่าวมาหากเลือดหยุดไหลไปแล้ว 1 ชั่วโมง ไม่ได้มีอุบัติเหตุซ้ำ แล้วอยู่ๆเลือดก็ไหลออกมาเองอีกจำนวนมาก อันนี้น่าจะผิดปกติ ควรไปพบแพทย์ค่ะการดูแลตัวเองเบื้องต้น ยกอวัยวะที่มีบาดแผลให้สูงกว่าหัวใจ เพื่อลดการไหลเวียนของโลหิตไปยังบริเวณนั้นๆ และลดปริมาณการเสียเลือด และให้ใช้นิ้วมือหรือผ้าสะอาดวางทับบนแผล หรือใช้ผ้าพันแล้วรัดให้แน่นนาน 5 – 10 นาที หากเป็นแผลเปิดควรระมัดระวังเรื่องความสะอาดของอุปกรณ์ที่ใช้เพื่อลดโอกาสการติดเชื้อที่แผลด้วยค่ะ